26 
meget mørk, Armene korslagte over Brystet, Indvoldene ndtagne 
gennem en stor, trekantet Aabning i venstre Side og Bughulen ud- 
fyldt med Lærred, som var imprægneret med en harpiksagtig Substans. 
Ansigtet var aflangt, med smal og buet Næse, tynde Læber, svagt 
Hageparti og Huller i Ørelapperne. Haaret var fyldigt, mørkebrunt, 
omtrent 16 Centimeter langt og skilt over Panden. Øjenbrynene var 
tætte og mødtes over Næseroden. Skægget var helt afraget. Ske- 
lettets Forbeningsstadium blev undersøgt ved Bøntgenstraaler, og Under- 
søgelsen viste, at Faraonen, som hørte til det 18. Dynasti (15. til 13. 
Aarhundrede f. Kr.), ved sin Død kun havde været omtrent 25 Aar 
gammel 1 ). 
I de sidste Aar er der bl. a. bleven foretaget omhyggelige 
Undersøgelser af fire særlig interessante Mumier 2 ). Den ene er af en 
gammel, hvidhaaret og tildels skaldet Præst med stor, bøjet 
Næse og lange, hvide Øjenbryn. Denne Mumies Krophule var fyldt 
med Savsmuld, og i Resterne af Indvoldene var der anbragt Voks- 
figurer af deres fire Skytsgenier. De tre andre Mumier er af Ammon- 
præstinder. Den ene er af en gammel, hvidhaaret Kvin de, den 
anden af en middelaldrende Kvinde, hvis mørke, fyldige Haar er 
flettet i Piske; Benene er tildels udstoppede med Sand og Ler, som 
er bragt ind under Laarhuden fra Bækkenhulheden, og Brysterne er 
udfyldte med Linnedklude, som er pressede ind under Huden fra 
Bughulen. Den tredie Præstindemumie er af en ung Kvinde med 
langt og fyldigt brunt Haar. Ogsaa disse Mumiers Krophule var 
fyldt med Savsmuld. 3 ) 
x ) Daressy et Elliot Smith: „Notes sur la momie de Thoutmosis 
IY.“ Annales du service des antiquités de 1’Égypte. Tome IY. Caire. 1903. 
Pag. 110—115. 
2 ) Daressy et Elliot Smith: „Ouverture des momies provenantes de 
la seconde trouvaille de Deir-el-Bohare.“ Annales du service des antiquités de 
1’Égypte. Tome IY. Caire. 1903. Pag. 150—160. 
3 ) Elliot Smith: „An account of the mummy of a priestess of Amen 
etc.“ Annales du service des antiquités de 1’Égypte. Tome Y1I. Caire. 1906. 
Pag. 154—182. 
(Fortsættes). 
